Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 777/12/8811	Trebišov, 22.1.2013
EEČ : 2-69-22-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Peňažná suma určená na všeobecne prospešné účely: 75,00 € 
b.	Konkrétny adresát peňažnej sumy určenej na všeobecne prospešné účely: XXXXX  
c.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom XXXXX
	V presne nezistených mesiacoch od júla 2012 do septembra 2012 za spoluúčasti XXXXX v troch prípadoch pri obnove koľajnicových zvrškov v železničnej stanici XXXXX postupne odcudzovali zo skládky železný šrot a tento po skončení zamestnania naložili na dodávkové motorové vozidlo zn. Mercedes a odniesli do zberných surovín v XXXXX do firmy „XXXXX“ v celkovom množstve 3.600 kg, za čo obdŕžali finančnú hotovosť vo výške 662,- €, čím krádežou spôsobili pre XXXXX škodu vo výške 907,20 €.  
Odôvodnenie: 
Uznesením povereného príslušníka ŽP XXXXX sp. zn. XXXXX z 31.10.2012  bolo vznesené obvinenie XXXXX za prečin krádeže podľa §  212 ods. 1 Tr. zák. spáchaný formou spolupáchateľstva na tom skutkovom základe, ako je uvedené vo výroku tohto uznesenia. 

Dňa 07.12.2012 bol prokurátorom Okresnej prokuratúry v Trebišove daný súhlas  mediačnému úradníkovi Okresného súdu v Trebišove podľa § 3 ods. 2 Zákona č. 550/2003 Z. z. o probačných a mediačných úradníkoch a o zmene a doplnení niektorých zákonov na vykonanie mediácie  v tejto trestnej veci.

V rámci mediačného konania sa uskutočnila na Okresnom súde v Trebišove dňa 02.01.2013 mediácia za prítomnosti obvineného a  poškodeného, kde obvinený a poškodený dali súhlas k mediácii a obvinený XXXXX uviedol, že súhlasí so zmierom a  vyhlásil, že spáchal skutok, pre ktorý je stíhaný, toto vyhlásenie bolo slobodné a vážne a nebolo vykonané pod nijakým nátlakom. Taktiež bolo poškodenou stranou ŽSR XXXXX, zastúpenou XXXXX vyhlásené, že po zaplatení 453,60 € si voči obvinenému nebude uplatňovať žiadne ďalšie nároky. Uvedená suma bola poškodenej strane uhradená dňa 27.12.2012, o čom svedčí potvrdenie o odpísaní z prostriedkov účtu, ktorý je zažurnalizovaný na č. l. 20 mediačného spisu. 

Dňa 02.01.2013  zložil obvinený XXXXX na účet Krajskej prokuratúry v Košiciach peňažnú sumu vo výške  150,- €. Zo sumy zloženej obv. XXXXX na všeobecne prospešné účely vo výške 150,- € sa určuje 50 %, t. j. 75,- €  štátu na peňažnú pomoc poškodeným podľa osobitného predpisu a 50 %, t. j. 75,- € XXXXX. 

Z uvedeného teda vyplýva, že obvinený i poškodená strana súhlasili so schválením zmieru, obvinený vyhlásil, že spáchal skutok, pre ktorý je stíhaný, škodu poškodenej strane uhradil a ako aj  zložil na účet Krajskej prokuratúry v Košiciach peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu. Vzhľadom na povahu a závažnosť  spáchaného činu, na mieru, akou bol trestným činom dotknutý verejný záujem, na osoby obvinených a na ich osobné a majetkové pomery prokurátor považoval takýto spôsob rozhodnutia za dostačujúci, a preto zmier medzi obvineným na jednej strane a poškodeným na strane druhej schválil a trestné stíhanie proti obv. XXXXX  zastavil. 

Po vykonateľnosti uznesenia o schválení zmieru a zastavení trestného stíhania v predmetnej veci sa nariaďuje učtárni Krajskej prokuratúry v Košiciach, aby po tom, čo sa stane toto uznesenie vykonateľným bolo 50% zo sumy zloženej obv. XXXXX na všeobecne prospešné účely, čo činí sumu 75,- €  poukázaných štátu na peňažnú pomoc poškodeným podľa osobitného predpisu  a 50 % , čo činí  sumu 75,- €  poukázaných XXXXX. 
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor